CELEX: 32021R1863
Language: hu
Date: 2021-10-22 00:00:00
Title: A Tanács (EU) 2021/1863 rendelete (2021. október 22.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról

2021.10.25.   
               
               
                  HU
               
               
                  Az Európai Unió Hivatalos Lapja
               
               
                  L 377/1
               
            
         A TANÁCS (EU) 2021/1863 RENDELETE
         (2021. október 22.)
         a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK tanácsi rendelet módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 215. cikkére,
         tekintettel a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról szóló, 2021. október 22-i (KKBP) 2021/1866 tanácsi határozatra (1),
         tekintettel az Unió külügyi és biztonságpolitikai főképviselője és az Európai Bizottság együttes javaslatára,
         mivel:
         
                     (1)
                  
                  
                     Az 1183/2005/EK tanácsi rendelet (2) végrehajtja a 2010/788/KKBP határozatot (3), és a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyes intézkedések bevezetéséről, többek között vagyoni eszközeik befagyasztásáról rendelkezik.
                  
               
                     (2)
                  
                  
                     Az Egyesült Nemzetek Biztonsági Tanácsának (ENSZ BT) 2582/2021 sz. határozata módosította azokat a kritériumokat, amelyek az 1807/2008 sz. ENSZ BT-határozat 9. és 11. pontjában meghatározott korlátozó intézkedésekkel sújtandó személyeknek és szervezeteknek a vonatkozó jegyzékbe való felvételére vonatkoznak. A (KKBP) 2021/1866 határozat végrehajtja a 2582/2021 sz. ENSZ BT-határozatot.
                  
               
                     (3)
                  
                  
                     Az említett intézkedések az Európai Unió működéséről szóló szerződés hatálya alá tartoznak, ennélfogva a (KKBP) 2021/1866 határozat végrehajtásához – különösen a gazdasági szereplők által az összes tagállamban történő egységes alkalmazásának biztosítása céljából – uniós szintű szabályozás szükséges.
                  
               
                     (4)
                  
                  
                     Az 1183/2005/EK rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az 1183/2005/EK rendelet 2a. cikke (1) bekezdésének i) pontja helyébe a következő szöveg lép:
            
                        „i)
                     
                     
                        a MONUSCO békefenntartó erőivel vagy az ENSZ személyzetével – így többek között a szakértői csoport tagjaival –, vagy az egészségügyi vagy a humanitárius személyzettel szembeni támadások kitervelése, irányítása vagy finanszírozása, illetve az azokban való részvétel;”.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. október 22-én.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  Lásd e Hivatalos Lap 33. oldalát.
         
            (2)  A Tanács 1183/2005/EK rendelete (2005. július 18.) a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről (HL L 193., 2005.7.23., 1. o.).
         
            (3)  A Tanács 2010/788/KKBP határozata (2010. december 20.) a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről (HL L 336., 2010.12.21., 30. o.).